PARLAMENTUL ROMÂNIEI
	Comisia pentru agricultură, silvicultură, industrie alimentară şi servicii  specifice
	                                    Bucureşti, 11. 12.2007
                                   Nr. 24/636


Către,

Comisia juridică, de disciplină şi imunităţi
AVIZ

asupra proiectului de Lege pentru modificarea şi completarea Legii nr.198/2004 privind unele măsuri prealabile lucrărilor de construcţie de autostrăzi şi drumuri naţionale 

În conformitate cu prevederile art.95 şi 115 din Regulamentul Camerei Deputaţilor, republicat, Comisia pentru agricultură, silvicultură, industrie alimentară şi servicii specifice a fost sesizată spre dezbatere şi avizare, în procedură de urgenţă, cu proiectul de Lege pentru modificarea şi completarea Legii nr.198/2004 privind unele măsuri prealabile lucrărilor de construcţie de autostrăzi şi drumuri naţionale, transmis cu adresa nr.PL.-X 800  din 28 noiembrie 2007 şi înregistrat sub nr.24/594/30.11.2007.


Potrivit prevederilor art.75 din Constituţia României, republicată, şi ale art.92 alin.(9) pct.2 din Regulamentul Camerei Deputaţilor, republicat, cu modificările ulterioare, Camera Deputaţilor este Cameră decizională.


Consiliul Legislativ, cu avizul nr.879/03.07.2007, a avizat favorabil proiectul de lege sus menţionat.

Potrivit prevederilor art.61 din Regulamentul Camerei Deputaţilor, republicat, Comisia a dezbătut proiectul de Lege pentru modificarea şi completarea Legii nr.198/2004 privind unele măsuri prealabile lucrărilor de construcţie de autostrăzi şi drumuri naţionale  în şedinţa din 10 decembrie 2007. 

Faţă de cele de mai sus, membrii comisiei au hotărât în unanimitate avizarea favorabilă a proiectului de Lege pentru modificarea şi completarea Legii nr.198/2004 privind unele măsuri prealabile lucrărilor de construcţie de autostrăzi şi drumuri naţionale.

 În raport cu obiectul şi conţinutul său, proiectul de lege face parte din categoria legilor organice.

          PREŞEDINTE, 


                                  SECRETAR,

                 Dr. Atilla KELEMEN

                                            Vasile MOCANU 
Întocmit: expert Gheorghe Adrian Goţa
